CELEX: 32019D0015(01)
Language: lt
Date: 1559865600000
Title: 2019 m. birželio 7 d. Europos Centrinio Banko sprendimas (ES) 2019/1006, kuriuo iš dalies keičiamas Sprendimas ECB/2011/20, kuriuo nustatomos centrinių vertybinių popierių depozitoriumų tinkamumo gauti prieigą prie TARGET2-Securities paslaugų kriterijų įgyvendinimo išsamios taisyklės ir tvarka (ECB/2019/15)

20.6.2019   
               
               
                  LT
               
               
                  Europos Sąjungos oficialusis leidinys
               
               
                  L 163/103
               
            
         EUROPOS CENTRINIO BANKO SPRENDIMAS (ES) 2019/1006
         2019 m. birželio 7 d.
         kuriuo iš dalies keičiamas Sprendimas ECB/2011/20, kuriuo nustatomos centrinių vertybinių popierių depozitoriumų tinkamumo gauti prieigą prie TARGET2-Securities paslaugų kriterijų įgyvendinimo išsamios taisyklės ir tvarka (ECB/2019/15)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalį ir 12 straipsnio 1 dalį, ir 17, 18 bei 22 straipsnius,
         atsižvelgdama į 2012 m. liepos 18 d. Gaires ECB/2012/13 dėl TARGET2-Securities (1), ypač į jų 4 straipsnio 2 dalies d punktą ir 15 straipsnį,
         kadangi:
         
                     (1)
                  
                  
                     Sprendimu ECB/2011/20 (2) nustatoma centrinio vertybinių popierių depozitoriumo prieigos prie TARGET2-Securities paslaugų gavimo taikymo tvarka; pagal ją reikalaujama, kad centrinį vertybinių popierių depozitoriumą teigiamai įvertintų kompetentingos institucijos pagal Europos centrinių bankų sistemos ar Europos vertybinių popierių rinkos priežiūros institucijų komiteto rekomendacijas vertybinių popierių atsiskaitymų sistemoms. Europos centrinių bankų sistemos ar Europos vertybinių popierių rinkos priežiūros institucijų komiteto rekomendacijas vertybinių popierių atsiskaitymų sistemoms pakeitė Mokėjimo ir rinkos infrastruktūrų komiteto ir Tarptautinės vertybinių popierių komisijų organizacijos finansų rinkos infrastruktūrų principai (PMFI) (3) arba tų principų įgyvendinimo reikalavimai, kurie, pavyzdžiui, Europos ekonominėje erdvėje įgyvendinami Europos Parlamento ir Tarybos reglamentu (ES) Nr. 909/2014 (4);
                  
               
                     (2)
                  
                  
                     2019 m. sausio 25 d. Europos Centrinio Banko (ECB) valdančioji taryba priėmė Sprendimą (ES) 2019/166 (ECB/2019/3) (5), kuriuo sudaryta dabartinės formos Rinkos infrastruktūros valdyba (angl. Market Infrastructure Board, MIB). Anksčiau MIB posėdžiaudavo kitomis specialiomis formomis; viena iš tokių specialių formų buvo T2S valdyba;
                  
               
                     (3)
                  
                  
                     buvo atlikti tam tikri centrinių vertybinių popierių depozitoriumų tinkamumo gauti prieigą prie TARGET2-Securities paslaugų kriterijų įgyvendinimo taisyklių ir tvarkos, pirmiausia susijusios su 2-uoju CVPD prisijungimo kriterijumi, pakeitimai;
                  
               
                     (4)
                  
                  
                     todėl Sprendimas ECB/2011/20 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimas ECB/2011/20 iš dalies keičiamas taip:
            
                        1.
                     
                     
                        1 straipsnio 4 punktas pakeičiamas taip:
                        „4.   2-asis CVPD prisijungimo kriterijus– Gairių ECB/2012/13 (*1) 15 straipsnio 1 dalies b punkte nustatytas kriterijus, t. y. CVPD yra tinkami gauti prieigą prie T2S paslaugų, jeigu kompetentingos institucijos juos teigiamai įvertino pagal i) Europos Parlamento ir Tarybos reglamentą (ES) Nr. 909/2014 (*2), CVPD, esančių Europos ekonominės erdvės (EEE) valstybėje, atveju, arba ii) Mokėjimo ir rinkos infrastruktūrų komiteto ir Tarptautinės vertybinių popierių komisijų organizacijos finansų rinkos infrastruktūrų principus (*3) arba teisinį reglamentavimą, kuriuo įgyvendinami tie principai, CVPD, esančių ne EEE valstybėje, atveju;
                        
                           (*1)  2012 m. liepos 18 d. Gairės ECB/2012/13 dėl TARGET2-Securities (OL L 215, 2012 8 11, p. 19)."
                        
                        
                           (*2)  2014 m. liepos 23 d. Europos Parlamento ir Tarybos reglamentas (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos direktyvos 98/26/EB ir 2014/65/ES bei Reglamentas (ES) Nr. 236/2012 (OL L 257, 2014 8 28, p. 1)."
                        
                        
                           (*3)  CPMI-IOSCO finansų rinkos infrastruktūrų principai (2012 m. balandžio mėn.).“;"
                        
                     
                  
                        2.
                     
                     
                        1 straipsnio 11 punktas pakeičiamas taip:
                        „11)   Rinkos infrastruktūros valdyba (angl. Market Infrastructure Board, MIB)– pagal Europos Centrinio Banko sprendimą (ES) 2019/166 (ECB/2019/3) (*4) sudarytas Eurosistemos valdymo organas;
                        
                           (*4)  2019 m. sausio 25 d. Europos Centrinio Banko sprendimas (ES) 2019/166 dėl Rinkos infrastruktūros valdybos, kuriuo iš dalies keičiamas Sprendimas ECB/2012/6 dėl TARGET2-Securities valdybos sudarymo (ECB/2019/3) (OL L 32, 2019 2 4, p. 14).“;"
                        
                     
                  
                        3.
                     
                     
                        1 straipsnio 12 punktas pakeičiamas taip:
                        
                                    „12.
                                 
                                 
                                    Vertybinių popierių ir įkaito rinkos infrastruktūros patariamoji grupė (angl. Advisory Group on Market Infrastructures for Securities and Collateral, AMI SeCo) turi tokią pačią reikšmę, kaip Gairių ECB/2012/13 2 straipsnio 25 punkte;“;
                                 
                              
                  
                        4.
                     
                     
                        3 straipsnio 1 dalyje žodžiai „vertinimo ataskaita“ pakeičiami žodžiais „savęs vertinimo ataskaita“;
                     
                  
                        5.
                     
                     
                        3 straipsnio 2 dalyje žodžiai „vertinimo ataskaita“ pakeičiami žodžiais „savęs vertinimo ataskaita“;
                     
                  
                        6.
                     
                     
                        5 straipsnis pakeičiamas taip:
                        
                           „5 straipsnis
                           Tęstinė atitiktis penkiems CVPD prisijungimo kriterijams
                           
                              1.   CVPD, turintis prieigą prie T2S paslaugų, perėjęs prie T2S visada atitinka penkis CVPD prisijungimo kriterijus ir:
                              
                                          a)
                                       
                                       
                                          užtikrina, konkrečiai – kiekvienais metais vykdydamas patikimą savęs vertinimą ir pateikdamas atitinkamus dokumentus, kad jis ir toliau atitinka 1-ąjį, 3-iajį, 4-ąjį ir 5-ąjį CVPD prisijungimo kriterijus;
                                       
                                    
                                          b)
                                       
                                       
                                          nedelsdamas pateikia MIB naujausio atitinkamos kompetentingos institucijos atlikto vertinimo rezultatą pagal Reglamentą (ES) Nr. 909/2014, Mokėjimo ir rinkos infrastruktūrų komiteto ir Tarptautinės vertybinių popierių komisijų organizacijos finansų rinkos infrastruktūrų principus (PFMI) arba teisinį reglamentavimą, kuriuo įgyvendinami PFMI. Nesant tokio vertinimo rezultatų, CVPD pateikia atitinkamais dokumentais pagrįstą savarankišką patvirtinimą;
                                       
                                    
                                          c)
                                       
                                       
                                          jei yra esminių CVPD sistemos pasikeitimų, prašo atitinkamų kompetentingų institucijų pateikti naują vertinimą dėl jo atitikimo Reglamentui (ES) Nr. 909/2014, PFMI arba teisiniam reglamentavimui, kuriuo įgyvendinami PFMI;
                                       
                                    
                                          d)
                                       
                                       
                                          nedelsdamas praneša MIB, jei atitinkamos kompetentingos institucijos vertinime arba savęs vertinime nustatyta neatitiktis bet kuriam iš penkių CVPD prisijungimo kriterijų;
                                       
                                    
                                          e)
                                       
                                       
                                          MIB paprašius, pateikia vertinimo ataskaitą, įrodančią, kad CVPD vis dar atitinka penkis CVPD prisijungimo kriterijus.
                                       
                                    
                           
                              2.   MIB gali pati atlikti vertinimą ir stebėti atitiktį penkiems CVPD prisijungimo kriterijams arba prašyti informacijos iš CVPD. Kai MIB nusprendžia, kad CVPD neatitinka vieno iš penkių CVPD prisijungimo kriterijų, ji, vadovaudamasi Gairių ECB/2012/13 16 straipsniu, pradeda su CVPD sudarytose sutartyse nustatytą procedūrą.“;
                           
                        
                     
                  
                        7.
                     
                     
                        3 ir 4 straipsniuose, taip pat priede nuorodos į T2S programos valdybą pakeičiamos nuorodomis į MIB;
                     
                  
                        8.
                     
                     
                        4 straipsnyje nuorodos į T2S patariamąją grupę pakeičiamos nuorodomis į AMI SeCo;
                     
                  
                        9.
                     
                     
                        priedas iš dalies pakeičiamas pagal šio sprendimo priedą.
                     
                  
         
            2 straipsnis
            Pereinamojo laikotarpio nuostata
            Tęstinės atitikties 2-ajam CVPD prisijungimo kriterijui atveju, atitinkamų kompetentingų institucijų atlikto įvertinimo rezultatas pagal Europos centrinių bankų sistemos ar Europos vertybinių popierių rinkos priežiūros institucijų komiteto rekomendacijas vertybinių popierių atsiskaitymų sistemoms galioja tol, kol atitinkamos kompetentingos institucijos atliks atitinkamo centrinio vertybinių popierių depozitoriumo vertinimą pagal Reglamentą (ES) Nr. 909/2014, PFMI arba teisinį reglamentavimą, kuriuo įgyvendinami PFMI.
         
         
            3 straipsnis
            Įsigaliojimas
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Frankfurte prie Maino 2019 m. birželio 7 d.
            
               
                  ECB Pirmininkas
               
               Mario DRAGHI
            
         
         
            (1)  OL L 215, 2012 8 11, p. 19.
         
         
            (2)  2011 m. lapkričio 16 d. Sprendimas ECB/2011/20, kuriuo nustatomos centrinių vertybinių popierių depozitoriumų tinkamumo gauti prieigą prie TARGET2-Securities paslaugų kriterijų įgyvendinimo išsamios taisyklės ir tvarka (OL L 319, 2011 12 2, p. 117).
         
            (3)  CPMI-IOSCO finansų rinkos infrastruktūrų principai (2012 m. balandžio mėn.).
         
            (4)  2014 m. liepos 23 d. Europos Parlamento ir Tarybos reglamentas (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos direktyvos 98/26/EB ir 2014/65/ES bei Reglamentas (ES) Nr. 236/2012 (OL L 257, 2014 8 28, p. 1).
         
            (5)  2019 m. sausio 25 d. Europos Centrinio Banko sprendimas (ES) 2019/166 dėl Rinkos infrastruktūros valdybos, kuriuo iš dalies keičiamas Sprendimas ECB/2012/6 dėl TARGET2-Securities valdybos sudarymo (ECB/2019/3) (OL L 32, 2019 2 4, p. 14).
      
      
         
            PRIEDAS
            Sprendimo ECB/2011/20 priedas iš dalies keičiamas taip:
            
                        1.
                     
                     
                        II skirsnis pakeičiamas taip:
                        „II.   Informacija apie 2-ojo CVPD prisijungimo kriterijaus įgyvendinimą
                        
                        Atliekant jo vertinimą pagal šį kriterijų, CVPD pateikia šiuos dokumentus:
                        
                                    a)
                                 
                                 
                                    CVPD, esančių EEE valstybėje, atveju – atitinkamų kompetentingų institucijų atlikto vertinimo rezultatą ar leidimo pagal Europos Parlamento ir Tarybos reglamentą (ES) Nr. 909/2014 įrodymą (*1) (priklausomai nuo to, kuris iš jų naujausias); nesant atitikties tam reglamentui įrodymų, CVPD pateikia savarankišką patvirtinimą, atitinkantį vertinimą ir (arba) leidimą; arba
                                 
                              
                                    b)
                                 
                                 
                                    CVPD, esančių ne EEE valstybėje, atveju – atitinkamų kompetentingų institucijų atlikto vertinimo rezultatą ar leidimo pagal Mokėjimo ir rinkos infrastruktūrų komiteto ir Tarptautinės vertybinių popierių komisijų organizacijos finansų rinkos infrastruktūrų principus (PMFI) įrodymą (*2) (priklausomai nuo to, kuris iš jų naujausias), arba atitinkamai teisinį reglamentavimą, kuriuo įgyvendinami PFMI. Nesant atitikties teisiniam reglamentavimui, kuriuo įgyvendinami PFMI, įrodymų, CVPD pateikia savarankišką patvirtinimą, atitinkantį vertinimą ir (arba) leidimą.
                                 
                              Kai atitinkamos kompetentingos institucijos nustato trūkumų, susijusių su CVPD atitiktimi Reglamentui (ES) Nr. 909/2014, PFMI arba teisiniam reglamentavimui, kuriuo įgyvendinami PFMI, atitinkamas CVPD praneša MIB atitinkamą informaciją apie šiuos trūkumus bei pateikia paaiškinimus ir įrodymus dėl jų. CVPD taip pat pateikia MIB atitinkamų kompetentingų institucijų išvadas, kaip nurodyta vertinime.
                        Bet kokie atitinkamų kompetentingų institucijų nustatyti trūkumai, susiję su CVPD atitiktimi Reglamentui (ES) Nr. 909/2014, PFMI arba teisiniam reglamentavimui, kuriuo įgyvendinami PFMI, Valdančiosios tarybos vertinimu neturi kelti pavojaus saugiam ir veiksmingam T2S paslaugų teikimui.
                        Pirmiau minėta informacija bus apdorota pagal atitinkamam prašymui gauti prieigą prie T2S paslaugų ir tęstinei atitikčiai penkiems CVPD prisijungimo kriterijams taikomą tvarką.
                        CVPD įgyvendins šį CVPD prisijungimo kriterijų, jei:
                        
                                    a)
                                 
                                 
                                    CVPD, esančiam EEE valstybėje, atitinkamos kompetentingos institucijos suteikė leidimą pagal Reglamentą (ES) Nr. 909/2014, arba, atlikusios naujausią vertinimą, jį teigiamai įvertino pagal Reglamentą (ES) Nr. 909/2014; arba
                                 
                              
                                    b)
                                 
                                 
                                    CVPD, esantį ne EEE valstybėje, atitinkamos kompetentingos institucijos, atlikusios naujausią vertinimą, teigiamai įvertino pagal PFMI arba teisinį reglamentavimą, kuriuo įgyvendinami PFMI.
                                 
                              Jei CVPD suteikiamas leidimas ar jis įvertintas pagal kitokį teisinį reglamentavimą, išskyrus PFMI ar Reglamentą (ES) Nr. 909/2014, CVPD privalo MIB ir Valdančiajai tarybai pateikti pakankamus įrodymus, kad jis buvo įvertintas pagal teisinį reglamentavimą, kuris savo lygiu ir pobūdžiu yra panašus į numatytąjį PFMI arba Reglamentą (ES) Nr. 909/2014.
                        Jei atitinkamų kompetentingų institucijų vertinime yra konfidencialios informacijos, CVPD privalo pateikti bendro pobūdžio santrauką arba vertinimo išvadą, kad parodytų savo atitikties lygį.
                        
                           (*1)  2014 m. liepos 23 d. Europos Parlamento ir Tarybos reglamentas (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos direktyvos 98/26/EB ir 2014/65/ES bei Reglamentas (ES) Nr. 236/2012 (OL L 257, 2014 8 28, p. 1)."
                        
                        
                           (*2)  CPMI-IOSCO finansų rinkos infrastruktūrų principai (2012 m. balandžio mėn.).“;"
                        
                     
                  
                        2.
                     
                     
                        papildoma šiuo VI skirsniu:
                        „VI.   Bendroji nuostata
                        
                        Jei prie T2S paslaugų prieigą turintis CVPD nebeatitinka vieno iš penkių CVPD prisijungimo kriterijų, MIB pradės su CVPD sudarytose sutartyse nustatytą procedūrą.“
                     
                  
               (*1)  2014 m. liepos 23 d. Europos Parlamento ir Tarybos reglamentas (ES) Nr. 909/2014 dėl atsiskaitymo už vertybinius popierius gerinimo Europos Sąjungoje ir centrinių vertybinių popierių depozitoriumų, kuriuo iš dalies keičiamos direktyvos 98/26/EB ir 2014/65/ES bei Reglamentas (ES) Nr. 236/2012 (OL L 257, 2014 8 28, p. 1).
            
               (*2)  CPMI-IOSCO finansų rinkos infrastruktūrų principai (2012 m. balandžio mėn.).“;“